**Cântec rătăcit**

*Aurel Oancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Auzi!...

Acolo sus,

Sub foșnetul stelelor,

Unde vântul

Tulbură liniștea norilor,

Cineva cântă.

Cântă sau mi se pare numai?

Cântă.

O, nu! Cine-ar putea să-ndrăznească

Să sfideze

Pacea nopții, atât de firească?

Cineva cântă,

Se-aude clar

Un cântec

Fără cuvinte

Și fără note.

Ca un suspin îndepărtat,

El, din timpul lui, mă-ndeamnă

Să-l ascult,

Să retrăiesc

Parfumul unor seri de toamnă.

Îl auzi și tu?

E un cânt din vremi uitate,

Chemare-n zadar, făr-alinare,

Rătăcită-n al timpului mers

Și nu-și mai găsește drumul înapoi

Ecou bolnav, rostit fără-ncetare

De când mi-ai spus

Ultimul tău vers.

Un cântec drag, din LUMEA NOASTRĂ,

Pe care l-am cântat și Noi.

Cântecul Iubirii Noastre -

Cântec trist de lebădă, ce moare

Într-un jalnic asfințit de soare,

Cântecul Iubirii noastre -

Amurg șovăielnic, care plânge

Peste zarea colorată-n sânge,

Lacrimă-mpietrită pe obrazul Amintirii...